Rib eye roast γεμιστό και σάλτσα άγριων μανιταριών και τρούφας
Δοκιμάζουμε τα νέα εκλεκτά προϊόντα μοσχαρίσιου και χοιρινού κρέατος ΝΙΤΣΙΑΚΟΣ και ανακαλύπτουμε υπέροχες γεύσεις
1 rib eye ΝΙΤΣΙΑΚΟΣ 3 κιλών, 30 γρ. σκόνη πορτσίνι, 300 γρ. λουκάνικα φρέσκα χωρίς το έντερο, 200 γρ. κρεμμύδι ψιλοκομμένο, 1 σκελίδα σκόρδο ψιλοκομμένη, 300 γρ. κρουτόν μικρά, 1⁄4 ματσάκι φασκόμηλο ψιλοκομμένο, 400 γρ. σπανάκι καθαρισμένο μόνο τα φύλλα, 1 αυγό κτυπημένο με ένα πιρούνι, αλάτι, πιιπέρι φρεσκοτριμμένο, 2 κιλά mirepoix ( 800 γρ. κρεμμύδι, 800 γρ. καρότο, 400 γρ. σέλλερυ) χονδροκομμένα, 12 σκελίδες σκόρδο ακαθάριστες, 1 ματσάκι θυμάρι, 30 γρ. πελτές ντομάτας, 400 ml κόκκινο κρασί, 800 ml ζωμός κότας δυνατός, 1 κουταλιά της σούπας corn flour διαλυμένο σε μία κουταλιά νερό, 1 κιλό άγρια μανιτάρια (ιδανικά κανθαρέλλες) καθαρισμένα και κομμένα, 40 γρ. ελαιολάδο, 40 γρ. βούτυρο αγελάδας, 50-100 γρ. μαύρη τρούφα ψιλοκομμένη
Σε μία κατσαρόλα σοτάρουμε τα λουκάνικα σε μέτρια φωτιά χωρίς λάδι, για περίπου 3 - 4 λεπτά, μέχρι να ροδίσουν καλά. Ρίχνουμε το κρεμμύδι και το σκόρδο και σοτάρουμε για άλλα 5 λεπτά, μέχρι να μαλακώσουν. Προσθέτουμε το σπανάκι και σοτάρουμε, ανακατεύοντας τακτικά, για άλλα 2-3 λεπτά, μέχρι να εξατμιστούν όλα τα υγρά. Απομακρύνουμε από τη φωτιά και προσθέτουμε τα υπόλοιπα υλικά.«Σκίζουμε» το rib eye στη μέση μέχρι να φτάσει κατά 3⁄4 κάτω και γεμίζουμε  τη σχισμή με τη γέμιση.Με ένα σκοινί (σπάγκο μαγειρικής) ξανακλείνουμε το rib eye.To αλατοπιπερώνουμε  πάρα πολύ καλά.Τοποθετούμε το mirepoix, τα σκόρδα και το θυμάρι στον πάτο ένος ταψιού.Τοποθετούμε το rib eye από πάνω.Ψήνουμε σε  προθερμασμένο φούρνο στους 180°C για περίπου 1 1⁄2 ώρα ή μέχρι το θερμόμετρο μαγειρικής να δείξει 58°C. Όταν ψηθεί το rib eye το κρατάμε στην άκρη σε ένα ζεστό μέρος μέχρι να  φτιάξουμε τη σάλτσα.Μεταφέρουμε τα λαχανικά από το ταψί με λίγο από το λίπος που έχει βγάλει το κρέας σε ένα κατσαρολάκι και τα σοτάρουμε μαζί με τον πελτέ μέχρι να πάρουν καλό χρώμα.Προσθέτουμε το κρασί στα λαχανικά και βράζουμε για 10 λεπτά.Με λίγο από το ζωμό  ξύνουμε το ταψί για να πάρουμε ότι «καραμέλες» έχουν μείνει στο ταψί και τις οποίες τις  προσθέτουμε στη σάλτσα μας.Προσθέτουμε και τον υπόλοιπο ζωμό στη σάλτσα και βράζουμε για άλλα 10 λεπτά.Παράλληλα σε ένα αντικολλητικό τηγάνι και σε πολύ δυνατή φωτιά, σοτάρουμε τα άγρια μανιτάρια σε δόσεις. Σοτάρουμε με το βούτυρο και το ελαιολάδο (250 γρ. κάθε φορά) για 1-2 λεπτά, έτσι ώστε να μην βράσουν τα μανιτάρια και να πάρουν ωραίο χρώμα.Σουρώνουμε τη σάλτσα σε ένα κατσαρολάκι και την βράζουμε μέχρι να μείνουν περίπου 350 ml και δένουμε τη σάλτσα με το corn flour.Προσθέτουμε τα μανιτάρια στη σάλτσα, την τρούφα και αλατοπιπερώνουμε.
Μανιτάρια,Μοσχάρι